**Farské oznamy**

**Štvrtá veľkonočná nedeľa B (25. 4. 2021)**

|  |  |  |
| --- | --- | --- |
| Pondelok | Pondelok po 4. veľkonočnej nedeli  | 18.05 |
| Utorok | Utorok po 4. veľkonočnej nedeli | 7.00 |
| Streda | Streda po 4. veľkonočnej nedeli | 18.05 |
| Štvrtok | Sv. Katarína Sienská, panna a učiteľka Cirkvi, patrónka Európy | 7.00 |
| Piatok | Sv. Pia V., pápeža | 18.05 |
| Sobota | O Preblahoslavenej Panne Márii, prvá sobota | 7.00 a 18.05 |
| Nedeľa | Piata veľkonočná nedeľa | 8.00 a 10.30 online |

Dnes je nedeľa Dobrého pastiera, ktorá je dňom modlitieb za duchovné povolania. Tak vás prosím, aby ste na kňazov a zasvätené osoby mysleli. Zároveň dnešný deň je zbierka na kňazský seminár.

Sviatosť manželstva chcú prijať Tomáš Rybárik pochádzajúci z Kotešovej a Alena Mahdoňová pochádzajúca z Bytče. Odporúčam našich snúbencov do našich modlitieb. Ak by niekto vedel o nejakej cirkevno-právnej prekážke, prosím, aby to nahlásil na farský úrad.

Svätú omšu slávim každý deň a počet veriacich v kostole v rámci pandemických opatrení je nastavený na 15m2 jeden veriaci, čo je v našom kostole 13 ľudí. Prosím o prijatie týchto podmienok, vzájomnú úctu a rešpekt i pochopenie, ak by niekto musel zostať vonku, lebo sa nezmestí dovnútra. Pre tých, ktorí budú chcieť prijať Pána Ježiša v Eucharistii, čo vrelo odporúčam, budem dávať sv. prijímanie v nedeľu o 9.00hod. a prosím o dodržiavanie rozostupov pri čakaní na sv. prijímanie i počas rozdávania, ale ešte raz vás chcem povzbudiť k prijatiu Krista i vo sviatostnej podobe ako lekára i liek duše i tela.

Sv. omša v sobotu o 18.05 bude zatiaľ vyhradená pre veriacich z Oblazova, ale bude slúžená v kostole v Kotešovej, aby sa do chrámu mohli zmestiť viacerí veriaci. Ďakujem za porozumenie.

Na budúcu nedeľu bude prvonedeľná zbierka pre potreby farnosti.

Pozývam vás ku sv. spovedi. Spovedám každý deň pol hodinu pred sv. omšou alebo sa môžeme individuálne dohodnúť cez telefón.

Chcel by som sa poďakovať za vaše modlitby, obety, finančnú podporu našej farnosti i za každý druh pomoci. Žehnám vám do ďalšieho týždňa.